Anisan’ny vokatra lalim-paka nateraky ny fandrindram-piterahana ny fiovan’ny toe-tsain’ny mponina. Anisan’ny nahitana izany fiovan’ny toe-tsain’ny mponina izany ny fiheverana ny zanaka sy ny fiterahana. Ny zavatra hita ao vodiriana ankehitriny dia manjary ifaninanana ny fiterahana vitsy, raha ny mifanohitra amin’izany no hita taloha. Heverina fa tsy maharaka ny fandrosoana ireo maro anaka amin’izao fotoana izao. Sokajiana ho olo-mandroso kosa ireo manan-janaka vitsy indrindra, ataon’ny olona fitaratra; matetika izy ireo dia mahatsangana trano, mahavoly velaran-tany maro, manana fiompiana maro mahatsikaritra ny fiarahamonina fa fantatra avy hatrany amin’ny fijery azy ivelany ny olona mampiasa ny fandrindram-piterahana, indrindra ny vehivavy satria izy ireo dia madio fitafiana, mahava-batana sy afaka manao metimety hoy ny fitenenana ary koa hita ho mahazo aina satria tsy miferinaina loatra. Zary lafika ao an-tsain’ny olona fa mampilamin-tsaina sy mampiadana ny fanaovana ny fandrindram-piterahana, hany ka maro be ireo mihazakazaka manao izany. Fiovana lehibe tokoa izany, satria taloha dia anisan’ny zavatra mahametra izany hanao fanabeazana aizana izany, ka na rehefa mamonjy ny fotoana any amin’ny tobim-pahasalamana aza dia miafina, raha misy manontany dia lazaina fa dia hafa no naleha. Ankehitriny anefa mifampitaona ny vehivavy isan-tanàna rehefa handeha hamonjy fotoana rendez-vous any amin’ny tobim-pahasalamana. Ahitana izany fiovan’ny toe-tsaina izany koa ny eo amin’ny fomba fijery ny anjara toeran’ny lahy sy ny vavy eo amin’ny fiarahamonina sy ny tokantrano. Amin’izao, zary tsapan’ny lehilahy fa tsy raharahan’ny vehivavy irery ny momba ny fananahana fa andraikitry ny roa tonta. Noho izany, misy amin’ny lehilahy no miaraka amin’ny vadiny mamonjy tobim-pahasalamana mangataka izay torohevitra tokony hataony handrindrana ny fiterahana. Misy ihany koa ireo lehilahy, na dia mbola vitsy aza, mandray an-tanana ny resaka fananahana ka izy mihitsy no manolo-tena mampiasa ireo fitaovana na fomba fandrindram- piterahana natokana ho an’ny lehilahy, toy ny fimailo sy ny vasectomie tamin’ny taona 2012, ohatra, dia nisy lehilahy iray nanolo-tena hanao vasectomie , tao amin’ny csbii vodiriana, ary nisy roa ny taona 2013. Marihina moa fa ny csbii vodiriana dia miara-miasa amin’ny marie stops , amin’ny fanatanterahana ireo fandrindram-piterahana ilana fandidina; ireto farany no manatona any an-toerana amin’ny fotoana, voatondro mialoha, hanatanterahana ny fandidiana. Fiovana lehibe tokoa izany, ary dingana lehibe ho fampanjakana ny miralenta. Tsikaritra ho efa manomboka tsikelikely amin’ny fandraisana an-tanana izay fananahana izay ny lehilahy malagasy, amin’ny ankapobeny, na dia ny any ambanivohitra lavitra aza. Nambaran- drazafimalala mbolatiana tamin’ny fanadihadiana nataony, mikasika ny fandrindram-piterahana, tany manandona kaominina ambanivohitra antsirabe ii fa mivoatra ny toe-tsaina satria na dia tanàna ambanivohitra aza ny tanàna dia tsy nametraka ny mponina ao fa andraikitry ny vehivavy no mandray andraikitra amin’ny resaka manodidina ny fiterahana. Hita izany amin’ny fandraisan’ny lehilahy an-tanana ny fanabeazana aizana mifanandrify aminy. Izany no nahatonga ny fisian’ny lehilahy mampiasa vasectomie sy fimailo 96. Manomboka mahatsapa ihany koa ny lehilahy fa mahavita zavatra ny vehivavy, ary afaka mitondra anjara biriky betsaka eo amin’ny fampidiram-bola ao an-tokantrano ho fampandehanana ny fiainan’ny ankohonana. Mitondra filaminan-tsaina sy filaminam-pifandraisana eo amin’ny mpivady ihany koa ny fanabeazana aizana, tsy voatery hatahotra sy hitaintain- dava ny mpivady rehefa manao firaisana ara-nofo fa afaka manao izany amin’ny fotoana ilany azy. Vokatr’ izany, azo heverina ho samy afa-po amin’ny ao an- trano ny roa tonta ka tsy mitady any ivelany intsony. Izany hoe mahatonga fifanajana sy mampitombo ny fifankatiavan’ny mpivady ny fanaovana fanabeazana aizana. Hita fa niteraka fiovana teo amin’ny toe-tsaina sy ny fomba fijerin’ny mponina ao vodiriana ny fandrindram-piterahana. Manjary mihevitra ny mponina fa ireo olona vitsy anaka no afaka mandroso haingana eo amin’ny fiainana ka dia 96 razafimalala mbolatiana e , ny fandrindram-piterahana fomba fiheverana sy fiasa mahazo vahana, tarafina ao amin’ny mponin’i manandona, distrika antsirabe ii, faritra vakinakaratra, 2009, tak 123